ເນໂຕ້ຍອມຮັບວ່າ ຕົນໄດ້ໂຈມຕີລົດຖັງ ພວກກະບົດໃນລີເບຍ
ອົງການເນໂຕ້ຍອມຮັບວ່າ ຕົນໄດ້ໂຈມຕີລົດຖັງ ຂອງກຸ່ມກະບົດລີເບຍ ດ້ວຍຄວາມຜິດພາດ
ອົງການເນໂຕ້ໃຫ້ການຢືນຢັນວ່າ ຕົນເປັນຜູ້ຮັບຜິດຊອບ ໃນການໂຈມຕີທາງອາກາດ ທີ່ຖືກລົດຖັງຂອງພວກກະບົດ ຕໍ່ຕ້ານລັດຖະບານຢູ່ນອກເມືອງ Brega ທາງພາກຕາເວັນ ອອກຂອງລີເບຍໃນວັນພະຫັດວານນີ້ ໂດຍຖິ້ມໂທດໃສ່ສະ ຖານະການທີ່ສັບສົນທາງພາກພື້ນດິນ ຮອງຜູ້ບັນຊາການ ຂອງອົງການເນໂຕ້ ທ່ານ Russell Harding ກ່າວຕໍ່ພວກ ນັກຂ່າວໃນວັນສຸກມື້ນີ້ວ່າ ກຳລັງ ຂອງຝ່າຍພັນທະມິດບໍ່ເຄີຍເຫັນພວກກະບົດໃຊ້ລົດຖັງມາ ກ່ອນ ບັນດາຜູ້ນຳຂອງພວກກະບົດຕໍ່ຕ້ານລັດຖະບານກ່າວວ່າ ມີ 4 ຄົນເສຍຊີວິດໃນການໂຈມຕີດັ່ງກ່າວ ທ່ານ Harding ໄດ້ປະຕິເສດທີ່ຈະຂໍຂະມາໂທດກ່ຽວກັບ ເຫດຮ້າຍທີ່ວ່ານີ້ໂດຍເວົ້າວ່າສະຖາ ນະການທີ່ສັບສົນບໍ່ ແນ່ນອນທີ່ເມືອງ Brega ເຮັດໃຫ້ເປັນການຍາກທີ່ຈະຈຳແນກໄດ້ວ່າໃຜເປັນຜູ້ໃຊ້ຍານພາ ຫະນະເຫຼົ່ານີ້ ຫົວເມືອງສົ່ງອອກນໍ້າມັນດັ່ງກ່າວ ໄດ້ປ່ຽນມືໄປມາໃນການຄວບຄຸມ ລະຫວ່າງພວກກະບົດ ແລະກຳລັງຂອງຝ່າຍລັດຖະບານ ໃນໄລຍະການສູ້ລົບ ສອງສາມອາທິດຜ່ານມານີ້ໂດຍທີ່ ທັງສອງຝ່າຍໄດ້ບຸກຄືບໜ້າແລ້ວກໍຖອຍກັບຄືນ ຂະນະດຽວກັນ ເຈົ້າໜ້າທີ່ສືບສວນຂອງອົງການສະຫະປະຊາຊາດເວົ້າວ່າ ຕົນຈະກວດ ກາເບິ່ງການລ່ວງລະເມີດສິດທິມະນຸດ ຂອງກຳລັງທະຫານ ທີ່ຈົງຮັກພັກດີ ຕໍ່ຜູ້ນຳລີເບຍ ທ່ານ Moammar Gadhafi ແລະພວກນັກລົບຝ່າຍກະບົດ